Out of Our Heads (album)

Out of Our Heads je tretí britský a štvrtý americký album anglickej rockovej skupiny The Rolling Stones. Album bol vydaný hudobnými vydavateľstvami Decca Records a ABKCO v Spojenom kráľovstve a v USA v roku 1965. Tieto dve verzie albumu sa od seba značne líšili. 

Americká verzia albumu vyšla v júli 1965. Obsahovala štúdiové nahrávky z posledného polroka ako bol populárny singel „The Last Time" a celosvetový hit skupiny „(I Can’t Get No) Satisfaction“, ale aj nahrávku z EP Got Live if You Want It!. Vďaka popularite singlu „(I Can’t Get No) Satisfaction“ sa album stal prvým albumom skupiny The Rolling Stones, ktorý sa v amerických rebríčkoch umiestnil na prvej pozícii a získal platinu. V roku 2002 bol album časopisom Rolling Stone umiestnený na 115. miesto medzi najlepšími albumami všetkých čias.

Britská verzia albumu s odlišným obalom vyšla až v septembri 1965. Skladby, ktoré sa na ňom nachádzali, boli nahrané až po vydaní americkej edície. Z albumu boli vyradené živé nahrávky a single, ktoré boli úspešné v USA. Niektoré nahrávky z tohto albumu vyšli aj na nasledujúcom americkom albume skupiny s názvom December's Children (And Everybody's). Na britskom hudobnom trhu sa album umiestnil na druhej pozícii, hneď za albumom Help! od skupiny The Beatles. Tento album bol posledným Rolling Stones albumom vydaným v dvadsiatom storočí, na ktorom väčšinu skladieb tvorili coververzie R&B a blues hitov od iných autorov. Na nasledujúcich projektoch sa autorsky podieľali predovšetkým Mick Jagger a Keith Richards, s výnimkou albumu Blue & Lonesome vydaného v roku 2016, ktorý je čisto cover album.

V auguste 2002 vydalo hudobné vydavateľstvo ABKCO Records remastrovaný CD a SACD digipack obidvoch verzií albumov Out of Our Heads.

Zoznam skladieb (britská verzia) 
 „She Said Yeah“ (Sonny Christy/Roddy Jackson) - 1:34
 „Mercy, Mercy“ (Don Covay/Ronnie Miller) - 2:45
 „Hitch Hike“ (Marvin Gaye/William Stevenson/Clarence Paul) - 2:25
 „That's How Strong My Love Is“ (Roosevelt Jamison) - 2:25
 „Good Times“ (Sam Cooke) - 1:58
 „Gotta Get Away“ (Mick Jagger/Keith Richards) - 2:06
 „Talkin' 'Bout You“ (Chuck Berry) - 2:31
 „Cry To Me“ (Bert Russell) - 3:09
 „Oh Baby (We Got A Good Thing Goin')“ (Barbara Lynn Ozen) - 2:08
 „Heart Of Stone“ (Mick Jagger/Keith Richards) - 2:50
 „The Under Assistant West Coast Promotion Man“ (Nanker/Phelge: Pseudonymm pre spoločnú skladbu členov skupiny) - 3:07
 „I'm Free“ (Mick Jagger/Keith Richards) - 2:24

Zoznam skladieb (americká verzia) 
 „Mercy, Mercy“ - 2:45
 „Hitch Hike“ - 2:25
 „The Last Time“ (Mick Jagger/Keith Richards) - 3:41
 „That's How Strong My Love Is“ - 2:25
 „Good Times“ - 1:58
 „I'm Alright (Live)“ (Nanker Phelge) - 2:23
 Živá nahrávka z marca 1965, prvýkrát vyšla na EP got LIVE if you want it! 
 „(I Can’t Get No) Satisfaction“ (Mick Jagger/Keith Richards) - 3:43
 „Cry To Me“ - 3:09
 „The Under Assistant West Coast Promotion Man“ - 3:07
 „Play With Fire“ (Nanker/Phelge) - 2:14
 Vyšla ako B-Strana singlu „The Last Time“ v Británii a v USA
 „The Spider And The Fly“ (Mick Jagger/Keith Richards) - 3:38
 Vyšla v Británii ako B-Strana singlu „(I Can’t Get No) Satisfaction“ 
 „One More Try“ (Mick Jagger/Keith Richards) - 1:58
 V Británii nevydaná až do roku 1971

Album nahrali 
 Mick Jagger - spev, harmonika, perkusie 
 Keith Richards - gitary, spev
 Brian Jones - rytmická gitara, akustická gitara, harmonika, organ
 Charlie Watts - bicie, perkusie
 Bill Wyman - basgitara, spev

 Ian Stewart - klavír
 Jack Nitzsche - organ, klavír, perkusie
 Phil Spector - basgitara v skladbe „Play with Fire“

Rebríčky

Album

Single

Albumy The Rolling Stones
Hudobné albumy z 1965